משרד הפנים (בריטניה)

משרד הפנים (באנגלית: Home Office; מבוטא: "הוֹם אוֹפִיס"; בראשי תיבות: HO) הוא משרד בממשלה הבריטית המופקד על תחומי אכיפת חוקי ההגירה, חוק וסדר, משטרה וענייני ביטחון הפנים בממלכה המאוחדת, בנוסף עומד המשרד בראש זרועות השיטור ומופקד על שירותי החילוץ וההצלה, גופי הכבאות, ושירות הביטחון הבריטי. המשרד גם אחראי על ניהול המדיניות הממשלתית בנושאי מלחמה בסמים, מלחמה בטרור ורישום אזרחי. בעבר היה המשרד אחראי גם על שירות בתי הסוהר לפני העברתו לאחריות משרד המשפטים.

המשרד הוקם ב-27 במרץ 1782 והיה אחראי על כל ענייני הפנים בממלכה המאוחדת. בשנת 1794 הוקם משרד המלחמה כאחראי על צבא בריטניה. בשנת 1823 שירות בתי סוהר הפך לחלק ממשרד הפנים ובשנת 1829 גם גופי המשטרה.

תולדות המשרד
ב-27 במרץ 1782 הוקם משרד הפנים (Home Office) לאחר שינוי שמה של המחלקה הדרומית וכל הצוות שעבד בה עבר לעבוד במשרד החדש. באותו היום, המחלקה הצפונית שינתה את שמה למשרד החוץ (Foreign Office).

על מנת להתאימם לשמות החדשים, חולקו התפקידים בין שני המשרדים החדשים, כך שכל ענייני הפנים היו באחריות משרד הפנים, בעוד כל ענייני החוץ היו מענייניו של משרד החוץ. ברם, לאורך השנים, הלכו סמכויותיו של משרד הפנים והצטמצמו משהוקמו משרדים חדשים, שיועדו לטפל בעניינים ספציפיים בתוככי המדינה, עד שמשרד הפנים הצטמצם והפך למשרד האחראי לענייני ביטחון פנים.
ממוזער|ראש הממשלה בוריס ג'ונסון בביקור במשרד הפנים 
עד ה-11 ביולי 1794 היה המשרד מופקד גם על ניהול הצבא הבריטי (באות יום הוקם משרד המלחמה). משנת 1823 ועד 2005 היה משרד הפנים אחראי גם על אחזקת בתי הכלא ומתקני המאסר. ב-1829 החל לטפל בכל ענייני השיטור במדינה. בשנת 1875 נוספו לו תפקידי הפיקוח על חומרי נפץ וב-1920 גם הפיקוח על כלי ירייה. בשנת 1914 החל לעסוק גם במאבק בסחר לא חוקי בסמים ובשנת 1935 נוספו לו גם תפקידי הגנה אזרחית ומאז מופקד גם על טיפול במצבי חירום ושירותי הגנה אזרחית. בשנת 1938 שירותי הכבאות הוכפפו לאחריות המשרד. בשנת 2007 נוספו לו תפקידי המלחמה בטרור בעוד ענייני המשפט הפלילי, אחזקת בתי הכלא וענייני משפט הועברו לאחריות משרד המשפטים.

משנת 1972 משרד הפנים פועל אך ורק באנגליה ובוויילס בלבד. קודם לכן פעל בצפון אירלנד עד 1972 ובסקוטלנד עד הקמת משרד סקוטלנד (ובראשו מזכיר המדינה לענייני סקוטלנד) בשנת 1885.

סמכויות ותפקידים
 מענה לעתירות וכתבים הנשלחים למלכי אנגליה
 ייעוץ למלוכה בענייני פנים
 הנפקת צווי מעצר
 הנפקת הוראות מטעם המלך לקציני הכתר, סגני הלורד ושופטים, בעיקר בכל הנוגע לחוק וסדר
 הפעלת השירות החשאי בתוך בריטניה
 הגנה על הציבור
 ממוזער|רכב של משרד הפנים לאכיפת הגירה בצפון לונדון|267x267 פיקסליםשמירה על זכויות וחירויות האזרח
 לחימה בפשיעה
 מלחמה בטרור
 אבטחת גבולות המדינה
 אכיפת חוקי ההגירה

 יחסים בין האומות 
משרד הפנים אחראי למדיניות ביטחון הפנים של אנגליה וּוויילס, אך סמכויותיו אינן משתרעות באופן זהה על פני כל חלקי הממלכה המאוחדת. בעקבות תהליכי הדה־ולוציה (Devolution) שהתרחשו משנות ה־90 ואילך, סמכויות השיטור, מערכת המשפט הפלילי וביטחון הפנים נחלקו בין ממשלת בריטניה בלונדון לבין הממשלות האזוריות באדינבורו ובקרדיף.

 אנגליה וויילס 
באנגליה ובוויילס משרד הפנים משמש הגורם המרכזי המופקד על ניהול כוחות המשטרה והמדיניות הפלילית הארצית. הוא מפקח על כלל כוחות השיטור האזוריים, מתקצב אותם, ומפרסם הנחיות מחייבות באמצעות גופים מקצועיים הכפופים לו – בהם המכללה לשיטור (College of Policing) והמפקח העליון לשירותי המשטרה והכבאות (HMICFRS).

עם זאת, מאז כניסת חוק הרפורמה במשטרה ובאחריות הציבור (Police Reform and Social Responsibility Act 2011), קיימת מידה של ביזור ניהולי באמצעות נציבי משטרה ופשע (Police and Crime Commissioners) הנבחרים בכל מחוז שיטור, הפועלים במסגרת מדיניות־העל של המשרד.

 סקוטלנד 
בסקטולנד סמכויות השיטור והמשפט הפלילי הועברו (Devolved) באופן מלא לידי ממשלת סקוטלנד ולפרלמנט הסקוטי. לפיכך, משרד הפנים הבריטי איננו מחזיק בסמכות ישירה על משטרת סקוטלנד (Police Scotland) או על רשות הפיקוח העצמאית שלה – הרשות המשטרתית הסקוטית (Scottish Police Authority).

המגעים בין הממשלות מתמקדים בשיתופי פעולה בעניינים חוצי־גבולות – בעיקר טרור, הגירה, סמים מאורגנים, פשיעה קיברנטית וביטחון לאומי, בהם נדרש תיאום בין שירותי הביטחון של שתי הממשלות.

 צפון אירלנד 
בצפון אירלנד, הסמכויות בנושא שיטור וביטחון פנים הופקדו בידי מחלקת המשפטים של ממשלת צפון אירלנד (Department of Justice), הפועלת באופן עצמאי במסגרת הסכם יום שישי הטוב.

לכן, שירות המשטרה של צפון אירלנד (Police Service of Northern Ireland – PSNI) איננו כפוף למשרד הפנים, אף שקיים שיתוף פעולה קבוע בתחומי ביטחון, לוחמה בטרור והעברת מידע מודיעיני.

גופים באחריות משרד הפנים
+הסוכנותתיאור תפקידלא ממוסגר|67x67 פיקסליםסוכנות הפשע הלאומיתסוכנות לאומית לאכיפת חוק, מודיעין משטרתי ושיטור בממלכה המאוחדת. הסוכנות נחשבת לסוכנות המובילה בבריטניה למאבק בפשע המאורגן, בסחר לא חוקי בנשק, סמים ובבני אדם, לוחמת סייבר, ביקורת גבולות, ופשע כלכלי ואחראית לחקירת כל סוגי פשע בבריטניה.לא ממוסגר|79x79 פיקסליםמשטרת המטרופוליןגוף המשטרה האחראי על אכיפת החוק בלונדון רבתי. בנוסף, היא אחראית    מיוחדות ברחבי הממלכה המאוחדת, כגון לוחמה בטרור, והגנה על אנשים מסוימים, כולל המלך, משפחת המלוכה, ופקידי ממשללא ממוסגר|82x82 פיקסליםסוכנות הגבולותסוכנות אכיפת חוק בתוך משרד הפנים, האחראית על פעולות בקרת הגבולות בנמלי התעופה, ים וברכבת בבריטניה.שירות הביטחון MI5סוכנות הביון הפנימי של בריטניה ומהווה חלק מקהיליית המודיעין הבריטית לצד שירות הביון החשאי (MI6), מטה התקשורת הממשלתי ( GCHQ), והמודיעין הצבאי (DI)משרד הדרכונים של הוד מלכותומחלקה של משרד הפנים, המספקת דרכונים לאזרחים בריטים בממלכה ורחבי העולם.סוכנות ההגירהסוכנות אכיפת החוק האחראית על אכיפת חוקי ההגירה ברחבי בריטניה. תחומי האחריות של הסוכנות כוללים, מעקב אחר שוהים בלתי חוקיים והגברת הציות לחוקי ההגירה. השוטרים בה מופקדים כקציני הגירה, בעלי סמכויות מעצר ומעצר שונות.המשרד לביטחון ומלחמה בטרוראחראית על הובלת העבודה למלחמה בטרור בבריטניה, בשיתוף פעולה הדוק עם המשטרה ו שירותי הביטחון.

מזכיר/ת הפנים

מזכיר הפנים של בריטניה (Home Secretary) הוא שר הפנים הבריטי. המזכיר הוא חבר הקבינט של בריטניה ומופקד על ענייניהן הפנימיים של אנגליה וויילס וענייני הגירה ואזרחות בבריטניה. המזכיר גם אחראי על ענייני השיטור באנגליה וויילס וענייני ביטחון לאומי כמו שירות הביטחון הם באחריותו הישירה. בעבר מזכיר הפנים היה גם השר האחראי על שירותי בתי הסוהר; ברם, ב-2005 תפקידים אלה הועברו לאחריות משרד המשפטים שאך זה הוקם.

ראו גם
רשות חירום לאומית
המשרד למצבי חירום של רוסיה
פיקוד העורף
משרד הפנים (רוסיה)
FEMA

קישורים חיצוניים



 אתר הבית הרשמי של משרד הפנים

בריטניה
קטגוריה:משרדי ממשלת בריטניה
קטגוריה:הממלכה המאוחדת: צבא וביטחון